
PARLAMENTUL ROMÂNIEI

CAMERA DEPUTAŢILOR 
	Comisia juridică,

de disciplină şi imunităţi

Bucureşti, 13.02.2008

                      Nr.31/1215
	
	Comisia pentru agricultură,
silvicultură, industrie alimentară
şi servicii specifice

                   Nr.24/66/20.02.2008
  





                                                                      Pl-x 809/2007
RAPORT COMUN
asupra propunerii legislative pentru completarea art.9 al Titlului XI din Legea nr.247/2005

 privind reforma în domeniile proprietăţii şi justiţiei, precum şi unele măsuri adiacente
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond cu propunerea legislativă pentru completarea art.9 al Titlului XI din Legea nr.247/2005  privind reforma în domeniile proprietăţii şi justiţiei, precum şi unele măsuri adiacente, transmis cu adresa nr. P.l. x 809 din 28 noiembrie 2007 şi înregistrat sub nr.31/1278/29.11.2007 şi, respectiv cu nr.24/596/30.11.2007.
Proiectul de lege a fost respins de Senat în şedinţa din 5 noiembrie 2007. 

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

La întocmirea raportului, Comisiile au avut în vedere avizul favorabil nr. 99 din 23 iulie 2007 al Consiliului Legislativ şi punctul de vedere al Guvernului, transmis cu adresa nr.2176 din 23 august 2007. 

De asemenea, Comisia pentru drepturile omului, culte şi problemele minorităţilor naţionale a avizat favorabil propunerea legislativă, potrivit adresei nr.25/806 din 13 februarie 2008 şi Comisia pentru egalitate de şanse pentru femei şi bărbaţi a avizat favorabil propunerea legislativă, potrivit adresei nr.37/26/06.02.2008
Propunerea legislativă are ca obiect de reglementare completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, cu prevederea că rentier agricol este şi persoana pensionată pe caz de boală, care, chiar dacă nu a împlinit vârsta de 62 de ani, poate să-şi dovedească incapacitatea sa de a munci terenurile agricole pe care le are în proprietate cu certificat medical eliberat de comisia de expertiză medicală şi recuperarea capacităţii de muncă, care funcţionează în cadrul caselor judeţene de pensii şi, respectiv, în cadrul Casei de Pensii a Municipiului Bucureşti.  
Potrivit dispoziţiilor art. 61 din Regulamentul Camerei Deputaţilor, republicat, propunerea legislativă sus-menţionat a fost dezbătută în şedinţele din 28 ianuarie şi 13 februarie 2008. La dezbateri au fost prezenţi, din partea Comisiei juridice, de disciplină şi imunităţi 20 de deputaţi, din totalul de 28 de membri ai Comisiei, iar din partea Comisiei pentru agricultură, silvicultură, industrie alimentară şi servicii specifice au fost prezenţi 26 de deputaţi, din totalul de 26 de membri ai Comisiei.

În timpul dezbaterilor, a luat cuvântul iniţiatorul propunerii legislative, domnul deputat Gheorghe Gabor,  precizând că este de acord cu observaţiile formulate de Guvern. În acest sens, a fost formulat un amendament, care a fost adoptat de Comisii.
În urma dezbaterilor, membrii Comisiilor au hotărât, cu unanimitate de voturi să propună plenului Camerei Deputaţilor adoptarea propunerii legislative pentru completarea art.9 al Titlului XI din Legea nr.247/2005  privind reforma în domeniile proprietăţii şi justiţiei, precum şi unele măsuri adiacente.  În ANEXA  la prezentul raport sunt redate amendamentele admise în cursul dezbaterilor.
În raport cu obiectul şi conţinutul său, ce vizează modificarea unei legi organice, propunerea  legislativă pentru completarea art.9 al Titlului XI din Legea nr.247/2005  privind reforma în domeniile proprietăţii şi justiţiei, precum şi unele măsuri adiacente face parte din categoria legilor organice.
        PREŞEDINTE,



 
 
 PREŞEDINTE,  





        Sergiu ANDON                                                    Dr. Atilla KELEMEN   






 




        SECRETAR,






SECRETAR,





      George BĂEŞU                                                         Vasile MOCANU






                
Întocmit:  Expert, Silvia Olaru








Expert, Gabriela Ciurea
Anexă
 Amendamente admise:
	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	1. 
	Titlul legii

LEGE

pentru completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente

	Nemodificat
	

	2. 
	ARTICOL UNIC.- Art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României nr.653, Partea I, din 22 iulie 2005, se completează după cum urmează:

	Nemodificat
	

	3. 
	După primul alineat al art.9 din Titlul XI, se introduce un alineat nou, alineatul (2) care va avea următorul cuprins:

„(2) Rentier agricol este şi persoana pensionată pe caz de boală, care, chiar dacă nu a împlinit 62 de ani, poate să-şi dovedească incapacitatea sa de a munci terenurile agricole pe care le are în proprietate, cu expertiză medicală privind capacitatea de muncă.”
	Articolul 9 din Titlul XI, se completează, cu un nou alineat, alin.(2) care va avea următorul cuprins:

„Rentier este şi persoana pensionată pe caz de boală, gradul I şi II, care, chiar dacă nu a împlinit vârsta de 62 de ani, îşi dovedeşte incapacitatea de a munci cu decizie de la comisia de expertiză medicală, pe care o va prezenta în fiecare an, la vizarea carnetului de rentier, cu excepţia cele care aparţine categoriei persoanelor care nu mai sunt supuse examenului anual şi în decizie se consemnează nerevizuibil, şi care înstrăinează prin acte între vii sau arendează terenuri agricole”.
	Iniţiatorul şi-a însuşit punctul de vedere transmis de Guvern. 

